《别吴帅恕斋 其一》
宋代·林希逸

学问功深道得民，但曾补处誉俱新。来为闽岭诗书帅，归作甘泉侍从臣。

政剧不辞身自苦，施多却似郡非贫。前贤好事推行遍，玉帐如今有几人。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。